Martin Marinčin

Martin Marinčin (sündinud 18. veebruaril 1992 Košices) on Slovakkia jäähokimängija, kes mängib kaitsjana Tšehhi kõrgliiga klubis Třineci Oceláři.

2010. aastal valis Edmonton Oilers ta NHL-i draftis 46. valikuna. Seejärel suundus ta mängima Põhja-Ameerikasse. Ta mängis esmalt Western Hockey League'i klubides Prince George Cougars ja Regina Pats ning American Hockey League'i (AHL) klubis Oklahoma City Barons. Oilersi meeskonnas tegi ta oma NHL-i debüüdi hooajal 2013–14.

2015. aasta juunis liitus ta NHK-i klubiga Toronto Maple Leafs. Hooajal 2017–18 mängis ta põhiliselt Leafsi noorteklubi Toronto Marliesi rivistuse AHL-is. Ta tuli sel hooajal Marliesiga AHL-i meistriks.https://www.eliteprospects.com/player/34750/martin-marincin (vaadatud 19.1.2022)

2021. aasta juunis sõlmis ta üheaastase lepingu Třineci Ocelářiga.

Ta on kuulunud Slovakkia jäähokikoondisse 2014. aasta taliolümpiamängudel ja kolmedel maailmameistrivõistlustel (2014, 2016 ja 2019). 2019. aasta maailmameistrivõistlustel lõi Marinčin kaitsemängijatest enim väravaid (3).

 Viited 

 Välislingid 
 Martin Marinčin NHL.com lehel
 Martin Marinčin hockeydb.com lehel

Kategooria:Slovakkia jäähokimängijad
Kategooria:Edmonton Oilersi mängijad
Kategooria:Toronto Maple Leafsi mängijad
Kategooria:Sündinud 1992